ZAVOD ZA HITNU MEDICINU

ZADARSKE ŽUPANIJE

23000 Zadar

Ivana Mažuranića 28

RKP 46735

MB 02766248

OIB 75046990930

Šifra djelatnosti 8621

Razina 31

Šifra županije 520

IBAN:HR66 2390 0011 1004 3409 8

Zadar, 29.01.2020.

BILJEŠKE UZ FINANCIJSKO IZVJEŠĆE

Za razdoblje 01.01.2019.-31.12.2019.

Zavod za hitnu medicinu Zadarske županije je zdravstvena ustanova sa sjedištem u Zadru, Ivana Mažuranića 28. Osnivač je Zadarska županija, Zadar, B. Petranovića 8. Ustanova je osnovana temeljem Odluke o osnivanju od 24.09.2010. Zavod je registriran u sudskom registru Trgovačkog suda u Zadru pod matičnim brojem subjekta 110026399, a s radom je započeo 1.studenog 2011. god. Osnovna djelatnost Zavoda je provođenje mjera hitne medicine na području Zadarske županije.

Financijska izvješća Zavoda usklađena su sa Zakonom o proračunu (N.N.br.87/08, 136/12 i 15/15), Pravilnikom o proračunskom računovodstvu i računskom planu (N.N. br.124/14, 115/15, 84/16 i 3/18), Pravilnikom o financijskom izvještavanju u proračunskom računovodstvu (N.N. br.3/15, 93/15, 135/15, 2/17, 28/17,i 112/18 i 126/19)

**1. Bilješke uz Bilancu**

1.1. Aktiva 30.479.793 kn

Sastoji se iz nefinancijske imovine u visini 11.810.511 kn (AOP 002) i iz financijske imovine 18.669.282 kn (AOP 063)

a) Nefinancijska imovina su neproizvedena dugotrajna imovina(AOP003) u iznosu 247.625 kn (zemljište u Ninu i ulaganja u zgrade HMP u Zadru i ispostavu u Benkovcu), proizvedena dugotrajna imovina (AOP007) u iznosu od 10.160.362 kn, koja se sastoji od uredske, medicinske i ostale opreme (AOP014) u iznosu od 2.931.732 kn, prijevoznih sredstva (AOP024) 7.155.505 kn i nematerijalne proizvedene imovine-projektne dokumentacije za gradnju ispostave u Ninu i adaptaciju prostora u zgradi Poliklinike OB Zadar(AOP040) 73.125 kn, te proizvedena kratkotrajna imovina (AOP058)- zalihe za obavljanje djelatnosti 138.128 kn.

Nefinancijska imovina povećala se u odnosu na 2018.god. za 76,0%, najviše zbog ulaganja u prijevozna sredstva zbog dotrajalosti voznog parka – jedanaest novih sanitetska vozila (AOP24) čija se vrijednost povećala za 96,5% , ulaganja u medicinsku opremu (uređaji za mehaničku reanimaciju, defibrilatori i dr.) koja se povećala za 12,9% (AOP018) i ulaganja u uredsku opremu i namještaj (preseljenje uprave na novu lokaciju) koja se povećala za 11,9% (AOP015).

b)Financijska imovina (AOP063) u iznosu od 18.669.282 kn je smanjena 9,9% a sastoji se od:

- novčana sredstava u iznosu 10.454.738 kn (AOP 064), smanjila su se 22,0% zbog financiranja gore navedenih ulaganja u nefinancijsku imovinu.

-potraživanja za prihode poslovanja 4.643.033 kn (AOP140) od kojih su najveća potraživanja od HZZO-a 4.545.475 kn (AOP 154) za glavarinu za 12.2019. i dospijevaju u 2020.god., povećala su se 12,9% iz razloga što se povećalo iznos glavarine po ugovoru o financiranju s HZZO-om

-rashodi budućeg razdoblja (AOP158) u iznosu od 3.401.353 kn su unaprijed plaćeni rashodi za osiguranje imovine i zaposlenih 191.442 kn i obračunata plaća za 12.2019., sa troškovima prijevoza, koja će biti isplaćena u 01.2020. u iznosu 3.209.911 kn), a povećani su 12,8%, jer se povećao broj zaposlenih pa tako i plaća u odnosu na plaću za 12.2018.god.

1.2. Pasiva 30.479.793 kn

Sastoji se od obveza u iznosu od 5.834.490 kn (AOP 163) i vlastitih izvora u iznosu 24.645.303 kn (AOP 223).

a)Ukupne obveze (AOP 163) su 60,3% veće nego u 2018.godini, a čine ih

-obveze za plaću prosinac 2019. isplaćenu u siječnju 2020. godine (AOP165) u iznosu 3.139.556 kn koja se povećala u odnosu na 2018.god. za 11,3%, zbog toga što se u dva navrata, temeljem odluka Vlade i promjena Kolektivnog ugovora, povećavala osnovice za javne službenike i povećani su dodatci na plaću zdravstvenih djelatnika.

-obveze prema dobavljačima za materijalne rashode (AOP166) u iznosu 897.199 kn povećale su se za 10,5%, najviše u dijelu obveza za troškove goriva i tekućeg održavanja vozila.

-obveze za financijske rashode (AOP167) 3.304 kn i

-obveze za nabavu nefinancijske imovine (AOP175) 1.757.500 kn odnose se na 4 sanitetska vozila, a za naplatu dospijevaju u 2020.godini.

-ostale tekuće obveze (AOP174) u iznosu 36.931 kn odnose se na jamčevine.

U navedenom obveze koje su dospjele za plaćanje u 2019.god. iznose 145.617 kn.

b)Vlastiti izvori u iznosu 24.645.303 kn (AOP 223) veći su u odnosu na 2018.god., a čine ih

-vlastiti izvori iz proračuna 1.915.738 kn (AOP226),

-ostali vlastiti izvori 9.756.645 kn (AOP227),

-obračunati prihodi poslovanja (AOP240) u iznosu 4.643.033 kn koji su se povećali 13,1%, a najveći dio odnosi se na glavarinu po ugovoru HZZO-a za 12.2019.,

-višak prihoda (AOP 232) u iznosu od 8.329.887 kn.

Višak prihoda poslovanja iznosi 3.831.648 kn (AOP233) i višak prihoda od nefinancijske imovine 4.498.239 kn (AOP234).

Iznos viška prihoda poslovanja iz Obrasca PR-RAS razlikuju se u odnosu na onaj iz Bilance zbog provedene korekcije rezultata za kapitalni prijenos sredstava, sukladno čl. 82. Pravilnika o proračunskom računovodstvu i računskom planu,

-konto 67121-prihodi iz nadležnog proračuna za financiranje rashoda za nabavu nefinancijske imovine (decentralizirana sredstva) 340.406 kn.

Korekcijom rezultata za navedeni iznos smanjen je višak prihoda poslovanja, ali također je smanjen manjak prihoda od nefinancijske imovine.



1.3. AOP 244 Izvanbilančni zapisi 1.712.334 kn sastoje se od:

* Robnih rezervi sanitetskog materijala Ministarstva zdravlja – Krizni centar u iznosu 18.423 kn
* Primljenih instrumenata osiguranja plaćanja – garancija u iznosu od 1.163.863 kn i
* Potencijalnih obveza po osnovi sudskih sporova u tijeku u iznosu od 530.048 kn

Primljeni instrumenti osiguranja plaćanja:



Potencijalne obveze po osnovi sudskih sporova u tijeku:



**2. Bilješke uz Obrazac PR-RAS**

* 1. Ukupni prihodi za izvještajno razdoblje od 01.01.-31.12.2019.god. (AOP 629) iznose 51.686.315 kn, što je više za 20,4% u odnosu na isti period 2018.god., a sastoje se samo od prihoda poslovanja (AOP 001).

Prihodi poslovanja ostvaruju se iz više izvora financiranja i to:

1. HZZO-a na temelju ugovorenih obveza 48.643.939 kn (AOP135),
2. Zadarske županije za financiranje rashoda poslovanja 350.000 kn (dio AOP 132),
3. iz Proračuna za decentralizirane funkcije za financiranje rashoda za nabavu nefinancijske imovine 400.406 kn (AOP 133 i dio AOP132)
4. lokalne samouprave za financiranje pojačanog rada tijekom turističke sezone u iznosu od 628.215 kn (dio AOP 116) i
5. naknada šteta s naslova osiguranja u iznosu 241.072 kn (dio AOP 116),
6. vlastitih prihoda koji se sastoje od prihoda za pružene usluge (AOP 126) u iznosu od 975.955 kn i prihoda od kamata (AOP 077) u iznosu od 132 kn, ostalih prihoda (AOP 147) u ukupnom iznosu 1.860 kn, i namjenskih prihoda posebnog programa financiranja turističke sezone u iznosu 332.738 kn (dio AOP 116),
7. tekuće pomoći od HZZ-a za stručno osposobljavanje 14.061 kn (AOP058)
8. tekuće pomoći temeljem prijenosa EU sredstava, posredstvom Ministarstva zdravstva, za financiranje specijalizacije doktora hitne medicine u iznosu od 97.938 kn (AOP067)

U ukupnim prihodima, prihodi HZZO-a sudjeluju sa 94,1%, vlastiti prihodi iznose 3,0%, a svi ostali prihodi sudjeluju u omjeru od 2,9%.

Prihodi od HZZO-a (AOP135) su se povećali za 23,5% iz razloga što od 01.06.2018.god. HZZO dodatno financira djelatnost saniteta.

Ostali nespomenuti prihodi povećali su se 61,1% (AOP116), jer su u njima iskazani prihodi za sufinanciranje turističke sezone koje financiraju lokalna samouprava – gradovi i općine i Zadarska županija.

Prihodi iz nadležnog proračuna Zadarske županije (AOP132) smanjeni su u odnosu na 2018. godinu za 65,5%.

Ostali prihodi (AOP147) u iznosu 1.860 kn odnose se uplatu nepoznate osobe za neizvršeni sanitetski prijevoz.

* 1. Ukupni rashodi za izvještajno razdoblje iznose 56.463.862 (AOP 630) što je za 30,2% više u odnosu na isti period 2018.god., od čega:

1. rashodi poslovanja iznose 49.154.141 kn (AOP 148), a
2. rashodi za nabavu nefinancijske imovine iznose 7.309.721 kn (AOP 341).

Učešće rashoda u ukupnim rashodima:

Rashodi za zaposlene (AOP 149) 35.640.466 kn 63,1%

Materijalni rashodi (AOP 160) 13.457.564 kn 23,8%

Financijski rashodi (AOP 193) 31.822 kn 0,1%

Ostali rashodi (AOP270) 24.289 kn 0,1%

Rashodi za nabavu nefinancijske imovine(AOP 341) 7.309.721 kn 12,9%

Ukupni rashodi 56.463.862 kn 100,0%

U rashodima poslovanja najveći udio odnosi se na rashode za zaposlene u iznosu od 35.640.466 kn (AOP 149), što je povećanje u odnosu na isti period prošle godine za 19,1%. Prosječan broj zaposlenika na osnovu ukalkuliranih sati rada u 2019.god bio je 278 i povećao se u odnosu na 2018.god. kada je bio 234. U lipnju 2018. godini pripajanjem djelatnosti saniteta iz Doma Zdravlja ZŽ preuzeto je 70 djelatnika, koji su 2018. radili pola godine, a u 2019. su radili cijelu godinu. To je djelomično razlog za povećanje rashode za zaposlene, a djelomično zbog toga što se u dva navrata, temeljem odluka Vlade i promjena Kolektivnog ugovora, povećavala osnovice za javne službenike i povećani su dodatci na plaću zdravstvenih djelatnika.

Materijalni rashodi iznose 13.457.564 kn (AOP 160), što je u odnosu na isto razdoblje 2018.god. povećanje za 24,8%.

Svi rashodi su povećani u odnosu na prethodnu godinu iz razloga što u prvoj polovini 2018. nije bilo rashoda za djelatnost saniteta, koja je Zavodu pripojena u lipnju 2018.

U materijalnim rashodima najveći udio imaju usluge 6.048.453 kn (AOP 174) koje su se povećale 28,5%

Najviše su se povećale usluge tekućeg održavanja dotrajalih vozila saniteta 53,9% (AOP176).

Usluge telefona i prijevoza pacijenata brodom povećale su se 28,2% (AOP175) radi povećanja cijena.

Intelektualne i osobne usluge su se povećale 20,0% zbog povećanog broja ugovora o djelu za liječnike koji su nedostajali.

Rashodi za materijal i energiju 4.977.366 kn (AOP 166) su se povećali 23,0%, uglavnom za troškove goriva za sanitetska vozila 41,5% (AOP169).

Naknade troškova zaposlenih (AOP161) povećale su se za 20,1%, zbog povećanih isplata naloga za službeni put za prijevoz pacijenata sanitetskim vozilima 96,1%, i naknade za prijevoz na posao i s posla povećale su se 22,7% zbog isplata po novom Kolektivnom ugovoru za javne službenike i namještenike iz 2018. god.

Financijski rashodi se odnose na bankarske usluge u iznosu od 31.822 kn (AOP 208).

Ostali rashodi (AOP270) u iznosu 24.289 kn odnose se na novčanu kaznu Inspektorata rada i troškove žalbenih postupaka po Rješenjima DKOM-a.

Rashodi za nefinancijsku imovinu u iznosu od 7.309.721 kn (AOP 341) veći su u odnosu na 2018.god. 177,7%, iz razloga što smo realizirali planirane nabavke jedanaest sanitetskih vozila 42,6% (AOP369), medicinske opreme 165,3% (AOP364) i izgradnje ambulante u Ninu (AOP357) .

* 1. Višak prihoda raspoloživ u slijedećem razdoblju iznosi 8.329.887 kn (AOP 635), a sastoji se od:

1. manjka prihoda tekuće godine 4.777.547 kn (AOP 632) i
2. viška prihoda prenesenog iz ranijih godina u iznosu od 13.107.434 kn (AOP 633).

Promjene na računima rezultata iz 2018.god.(AOP284 i AOP400) u odnosu na preneseni rezultat u 2019.god. (AOP284 i AOP400) nastale su zbog provedbe odluka o raspodjeli rezultata.

**3. Bilješke uz Obrazac RAS-funkcijski**

Ukupni rashodi u 2018.god. u iznosu od 43.367.962 kn (AOP 091) veći su u odnosu na 2017.god. za 30,9% zbog pripajanja djelatnosti sanitetskog prijevoza iz Doma zdravlja Zadarske županije u Zavod za hitnu medicinu.

**4. Bilješke uz Obrazac OBVEZE**

Ukupne obveze na dan 01.01.2019.god. iznosile su 3.639.613 kn (AOP 001), a na kraju izvještajnog razdoblja, odnosno 31.12.2019.god. iznose 5.834.490 kn (AOP 036), a odnose se uglavnom na obveze za plaću za 12.2019.godine, obveze za troškove goriva i ostale redovne materijalne rashode, te obveze za nabavu nefinancijske imovine (4 sanitetska vozila).

Za plaćanje u 2020. god. dospijeva 5.688.873 kn (AOP090), a dospjele obveza na dan 31.12.2019.god. iznose 145.617 kn (AOP037), a nisu podmirene u roku jer se sa zakašnjenjem dostavljaju u računovodstvo.

**5. Bilješke uz Obrazac P-VRIO**

Promjene u vrijednosti obujmu proizvedene dugotrajne imovine odnose se na smanjenje obujma (AOP021)– rashod proizvedene dugotrajne imovine u iznosu od 12.853 kn (rashod dotrajale opreme)

v/d Ravnatelj:

Ivica Erlić, dip.oec